jkorsvik/nowiki_second_scrape_merged huggingface dataset:
Radøy Fotballklubb

Radøy/Manger Fotballklubb (stiftet 4. februar 2002) er en fotballklubb i Nordhordland. Radøy/Manger hadde hjemmebane på Sletta Stadion på Radøy. Laget spilte stort sett i 3. divisjon og 4. divisjon. Klubben brukte hjemmedrakter med rød overdel, svart shorts og svarte sokker. Bortedraktene hadde hvite overdeler og svart shorts og svarte sokker. I 2019 ble klubben slått samme med fotballaktiviteten i Hordabø Il til Radøy Fotballklubb.


== Historikk ==
Radøy/Manger kom seg til 2. runde i den norske cupen i 2005 etter de hadde slått Jotun Årdalstangen 2-0 i den første runden, i 2. runde i cupen møtte de Bergensklubben Brann. Det endte med en fullt fortjent Brannseier, men ikke overbevisende mot det daværende tredjedivisjonslaget.
Tross fullstendig dominans før pause, ledet Brann med kun Raymond Kvisviks straffemål, før Erlend Hanstveit kronglet inn 2-0 midtveis i andre omgang. Så skapte hjemmelaget litt spenning ti minutter før slutt, da Tom Sanne skåret selvmål og Sindre Marøy fikk tuppet ballen forbi Håkon Opdal, men Bengt Sæternes drepte hjemmelagets håp på overtid. 
I cupkampen mot Brann ble det publikumsrekord på Sletta Stadion, det var ca. 1700 som så kampen.
I første runde av cupen mot Jotun Årdalstangen (2-0 til Radøy/Manger) i 2005 ble det en historisk seier for Radøy/Manger. Hverken Radøy IL eller Radøy/Manger hadde kommet seg til 2. runde i cupen før dette.
Radøy/Manger rykket ned fra 3. divisjon i 2007.
Radøy/Manger vant vår-cupen på Osterøy i 2009. I finalen møtte de Nordre Holsnøy, og det endte med 2-1 seier til Radøy/Manger. Målene ble scoret av veteranen Ronny Thomassen.
Radøy/Manger spiller 2013-sesongen i 3. divisjon, etter å ha rykket opp fra 4. divisjon i 2011 ved å slå Hovding 10-1 sammenlagt i kvalifiseringen.


=== Tabellen 2013 ===
Radøy/Manger ble utestengt etter å ha unnlatt å stille lag mot Årdal [1]


== Spillerstall 2017 ==
Målvakter:
Øyvind Natlandsmyr Askeland
Forsvarsspillere:
Sindre Erstad,Tormod Ulvatn, Ricky Vetås, Emil Herland, Steinar Kristiansen, Morten Sundsøy, Trond Monslaup Helgesen
Midtbanespillere:
Skage Hamre Sekkingstad, Jonas Reigstad, Pål Skare, Malik Jallo , Magnus Sundsøy.
Angrepsspillere:
Håkon Thunes, Sindre Marøy, Egil Svindal Fernando


== Eksterne lenker ==
(no) Offisielt nettsted
Goodluck Jonathan

Goodluck Ebele Azikiwe Jonathan (født 20. november 1957 i Otueke i Ogbia i staten Bayelsa i Nigeria) er en nigeriansk politiker som var president i landet fra 6. mai 2010 til 29. mai 2015.Den 29. mai 2007 ble han visepresident. Før det var han guvernør i Bayelsa, fra 9. desember 2005, og innen det var han viseguvernør.
Etter presidentvalget som ble avholdt 16. april 2011, som var utsatt fra 9. april, ble han 19. april utropt til vinner.


== Referanser ==
Gert Blomé

Gert Blomé (født 28. august 1934, død 27. januar 2021 i Göteborg) var en svensk ishockeyspiller som deltok i de olympiske vinterleker 1964 i Innsbruck.
Blomé vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen bak Sovjetunionen. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.Blomé ble verdensmester i ishockey en gang, 1962 i Colorado Springs. Han spilte 151 landskamper for Sveriges herrelandslag i ishockey og scoret 21 mål. Han ble tildelt Guldpucken i 1965.


== OL-medaljer ==
1964  Innsbruck -  Sølv i ishockey  Sverige


== VM-medaljer ==
1962  Colorado Springs -  Gull i ishockey  Sverige
1964  Innsbruck -  Sølv i ishockey  Sverige
1963  Stockholm -  Sølv i ishockey  Sverige
1967  Wien -  Sølv i ishockey  Sverige
1958  Oslo -  Bronse  i ishockey  Sverige
1965  Tammerfors -  Bronse  i ishockey  Sverige


== Referanser ==


== Eksterne lenker ==
(en) Gert Blomé – Olympedia 
(en) Gert Blomé – Sports-Reference (OL-resultater – arkivert) 
(sv) Gert Blomé – Sveriges olympiske komité 
(en) Gert Blomé – Eurohockey.com 
(en) Gert Blomé – Eliteprospects.com
Akershus Høyre

Akershus Høyre var partiet Høyres fylkesorganisasjon i Akershus.
Akershus konstitusjonelle Amtsforening ble stiftet den 19. april 1884. Senere hadde organisasjonsdannelsen navn som Akershus liberal-konservative amtsforening og Akershus Høire/Høyre. Akershus Høyres arkiver ble beslaglagt og ført ut av landet under okkupasjonen, og har ikke latt seg oppspore.I 1946 ble det ansatt en egen fylkessekretær, og denne fungerte også som kontorsjef i Høyres sentralstyre frem til 1954. Fra 1957 hadde man også en egen fylkesstudieleder, og Akershus Høyre fikk med tiden et omfattende sekretariat.Den 1. januar 2019 ble Akershus Høyre, Østfold Høyre og Buskerud Høyre slått sammen til Viken Høyre, en fylkesorganisasjon for det nye Viken fylke.


== Ledere 1920–2018 ==
Nikolai Møller Rolsted 1920–1923
Olaf Bryn 1924–1927
Hans Prydz 1927–1929
Hugo Munthe-Kaas 1929
Finn Blakstad 1929–1934
Oscar Wilhelm Spilhaug 1934–1937
Ole Bærøe 1937–1938
Henry Lehre 1938–1946 (forbudt 1940–1945)
Sverre Hope 1946–1954
Johs. Haugerud 1954–1958
Kristian Asdahl 1958–1962
Carl Jørgen Høibraaten 1962–1966
Jens Petter Hoel 1966–1970
Rolf Presthus 1970–1972
Jo Benkow 1972–1974
Knut Langekjend 1974–1978
Carl Fredrik Lowzow 1978–1984
Eyvind W. Wang 1984–1992
Jan Petersen 1992–1994
Sonja Irene Sjøli 1994–2002
Nils Aage Jegstad 2002–2008
André Oktay Dahl 2008–2012
Hårek Elvenes 2012–2018


== Statsråder etter 1905 ==


== Sideorganisasjoner ==


=== Akershus Senior Høyre ===
Akershus Senior Høyre er blant de eldste fylkesorganisasjonene i Senior Høyres Landsforbund, tidligere Høyrepensjonistenes Landsforbund. Akershus Senior Høyre ledes av Reidar Skotgård og har lokalforeninger i blant annet Bærum, Frogn, Nes, Nittedal, Oppegård, Rælingen, Skedsmo, Ski og Sørum.


=== Akershus Unge Høyre ===

Akershus Unge Høyre er en fylkesorganisasjon tilsluttet Unge Høyres Landsforbund, og fungerer som Akershus Høyres ungdomsorganisasjon. Østre Aker Unge Høyre ble stiftet i 1927, og siden kom en del andre lokalforeninger til, hvilket ledet til samarbeidsordningen Fellesrådet for Unge Høire-foreningene i Aker, hvor Walter Wilson var formann i en årrekke. I slutten av 1920-årene ble det opprettet lokalforeninger en rekke andre steder i fylket, og i 1930 ble Akershus Unge Høire (fra 1962 Akershus Unge Høyre) stiftet. I 1964 hadde Akershus Unge Høyre 1 579 medlemmer fordelt på 10 lokalforeninger, og i 1974 var det 3 396 medlemmer fordelt på 19 lokalforeninger.1. desember 2012 hadde fylkesforeningen 636 betalende medlemmer fordelt på 6 lokalforeninger: Asker, Bærum, Follo, Nedre Romerike, Nesodden, Oppegård og Øvre Romerike.

Ledere

 
Ufullstendig liste


== Referanser ==


== Eksterne lenker ==
Offisielt nettsted
Ramona Straub

Ramona Straub (født 19. september 1993) er en tidligere tysk skihopper. Hun representerer SC Langenordnach.
Hun debuterte i kontinentalcupen med 33.-plass i Rastbüchl 10. februar 2007. Hennes beste plassering i kontinentalcupen (sommer) er 5.-plass i Pöhla 12. august 2009. I vintercupen er hennes beste plassering 9.-plass i Toblach 21. januar 2009 og i Villach 14. februar 2010. Sammenlagt i kontinentalcupen (vinter) ble hun nummer 27 i sesongen 2008-09.
I junior-VM i Štrbské Pleso i 2009 ble hun nummer 6.
Under Ski-VM 2019 i østerrikske Seefeld hoppet Straub på det tyske laget som vant lagkonkurransen, sammen med Juliane Seyfarth, Carina Vogt og Katharina Althaus.¨
Hun la opp som skihopper i mai 2021.


== Referanser ==


== Eksterne lenker ==
(en) Ramona Straub – kategori av bilder, video eller lyd på Commons 
(en) Ramona Straub – Olympedia 
(de) Ramona Straub – Tysklands olympiske komité 
(en) Ramona Straub – FIS (skihopping) 
(pl) Ramona Straub – skijumping.pl
Eidsvoll Svømmeklubb

Eidsvoll svømmeklubb (ESK, stiftet 1965) er en liten svømmeklubb i Eidsvoll kommune. Eidsvoll Svømmeklubb har godt potensial til å bli en stor klubb. ESK gjør det ganske bra i masters-svømming, og klubben har mange NM-medaljer.


== Eksterne lenker ==
Offisielt nettsted 
Eidsvoll Svømmeklubb på Idrett.speaker.no
Eidsvoll Svømmeklubb på Eidsvoll.kommune.no
Lars-Eric Lundvall

Lars-Eric Lundvall (født 3. april 1934 i Bofors, død 	8. april 2020) var en svensk ishockeyspiller som deltok i de olympiske vinterleker 1956 i Cortina d'Ampezzo, 1960 i Squaw Valley og 1964 i Innsbruck.
Lundvall vant en olympisk sølvmedalje i ishockey under vinter-OL 1964 i Innsbruck. Han var med på det svenske laget som kom på andreplass i turneringen, bak Sovjetunionen. Det var 16 lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes én gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.Lundvall ble verdensmester i ishockey to ganger, 1957 i Moskva og 1962 Colorado Springs. Han spilte 190 landskamper for Sveriges herrelandslag i ishockey.


== OL-medaljer ==
1964  Innsbruck -  Sølv i ishockey  Sverige


== VM-medaljer ==
1957  Moskva -  Gull i ishockey  Sverige
1962  Colorado Springs -  Gull i ishockey  Sverige
1964  Innsbruck -  Sølv i ishockey  Sverige
1963  Stockholm -  Sølv i ishockey  Sverige
1958  Oslo -  Bronse  i ishockey  Sverige
1965  Tammerfors -  Bronse  i ishockey  Sverige


== Referanser ==


== Eksterne lenker ==
(en) Lars-Eric Lundvall – Olympedia 
(en) Lars-Eric Lundvall – Sports-Reference (OL-resultater – arkivert) 
(sv) Lars-Eric Lundvall – Sveriges olympiske komité 
(en) Lars-Eric Lundvall – Eurohockey.com 
(en) Lars-Eric Lundvall – Eliteprospects.com
Joachim Havikhagen

Joachim Havikhagen (født 5. september 1991) er en norsk snøbrettkjører. 
I 2010 deltok han i sitt første OL, 18 år gammel, da han kvalifiserte seg til OL i Vancouver, der han og Stian Sivertzen deltok i snowboardcross. Hans beste internasjonale plassering før OL 2010 var en 12.-plass i World Cup i snowboardcross, som han fikk i Bad Gastein, januar 2010. 
På nasjonalt nivå har han en tredjeplass fra Norgescupen i 2007/08 som beste resultat. 


== Eksterne lenker ==
(en) Joachim Havikhagen – Olympedia 
(en) Joachim Havikhagen – Sports-Reference (OL-resultater – arkivert) 
(en) Joachim Havikhagen – FIS (snøbrett) 
(no) Joachim Havikhagen hos Snowboardforbundet.
(en) Profil på TTRWorldTour.com
(en) Noen resultater på The-Sports.org.
Kreis Geithain

Kreis Geithain var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Geithain. Kretsen ble i 1952 dannet av deler av de tidligere distriktene Amtshauptmannschaft Rochlitz og Amtshauptmannschaft Borna som ble opprettet i Kongeriket Sachsen i 1874. 
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Geithain. Den 1. august 1994 ble kretsen slått sammen med Landkreis Borna og Landkreis Leipzig-Land til den nye kretsen Landkreis Leipziger Land som eksisterte frem til 2008.
Under reformen ble også de tre kommunene Breitenborn, Langenleube-Oberhain og Niedersteinbach en del av den nye kretsen Landkreis Mittweida, mens de fire kommunene Ballendorf, Buchheim, Bad Lausick og Ebersbach ble en del av den nye Muldentalkreis.
Kreis Borna befant seg i det sørlige grenseområdet av Leipziger Tieflandsbucht sør for Leipzig. Den ble gjennomstrømmet av elvene Weißen Elster og Pleiße. 


== Byer og kommuner ==
De viktigstede stedene i kretsen ved siden av Geithain var byene Bad Lausick, Frohburg, og Kohren-Sahlis, såvel som kommunene Narsdorf, Niedersteinbach og Tautenhain.


== Folketall ==


== Referanser ==
Kreis Leipzig-Land

Kreis Leipzig-Land var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Leipzig. Kretsen hadde sin opprinnelse i distriktet Amtshauptmannschaft Leipzig som ble opprettet i Kongeriket Sachsen i 1874. I 1939 ble det omdøpt til Landkreis Leipzig, og i 1949 ble den en del av DDR. I 1952 ble deler av Landkreis Leipzig skilt ut som Kreis Borna, mens den resterende delen fortsatte under det nye navnet Kreis Leipzig-Land.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Leipzig-Land. Den 1. august 1994 ble kretsen slått sammen med Landkreis Borna og Landkreis Geithain til den nye kretsen Landkreis Leipziger Land som eksisterte frem til 2008.
Kreis Leipzig-Land omga den kretsfrie byen Leipzig i en ringformasjon, og ble gjennomstrømmet av elvene Weißen Elster,  Pleiße og Parthe.


== Byer og kommuner ==
De viktigstede stedene i kretsen var byene Markkleeberg, Markranstädt, Schkeuditz, Taucha og Zwenkau, såvel som kommunene Böhlitz-Ehrenberg, Borsdorf, Dölzig, Engelsdorf, Gaschwitz, Großlehna, Holzhausen, Kitzen, Liebertwolkwitz, Lindenthal, Lützschena, Miltitz, Panitzsch, Rückmarsdorf og Wiederitzsch.


== Folketall ==


== Referanser ==
Linn Haug

Linn Haug (født 6. mars 1990) er en norsk snøbrettkjører som representerer Trondheim Snowboardklubb. Hun startet videregående på Norges Toppidrettsgymnas på Geilo, og fullførte skolen i 2009 på Oppdal Vgs. 
På nasjonalt nivå har hun to NM-gull i halfpipe; i 2005 og 2007. Hun har også NM-gull i slopestyle fra 2005 og 2006. 
I 2008 fikk hun bronse i junior-VM i halfpipe. 
Hun deltok i sitt første OL ved vinter-OL 2010 i Vancouver, der hun deltok i halfpipe.
Linn er kjent for sin guttete kjørestil i halfpipe, og hennes varemerke har blitt McTwist, som en av de få jentene i verden. Haug dominerte den norske snowboardscenen i flere år før hun gikk internasjonalt, der hun fort laget seg et kjent navn i industrien. 
Linn Haug er sponset av Burton Snowboards, Anon Optics, RED protection, Aloha Hemp, Yea.Nice, Swag boardshop, Freestyle watches og DnBNOR. 


== Meritter ==


=== Awards ===
Vinner av Rookie of the year, Norwegian Snowboard Awards, 2006
Nominert til Female rider of the year, Norwegian Snowboard Awards, 2007, 2008 and 2009.


=== Internasjonale plasseringer ===


== Eksterne lenker ==
Artikkelen har ingen egenskaper for offisielle lenker i Wikidata
(en) Linn Haug – Olympics.com 
(en) Linn Haug – Olympic.org 
(en) Linn Haug – Olympedia 
(en) Linn Haug – Sports-Reference (OL-resultater – arkivert) 
(en) Linn Haug – X Games 
(en) Linn Haug – FIS (snøbrett) 
(no) Profil hos Snowboardforbundet
(en) Profil på ESPN.go.com
(en) Noen resultater på The-Sports.org.
Guldantennen

Guldantennen er Sveriges Televisions store pris til frie filmmakere og deles ut årlig.


== Prisvinner (utvalg) ==
Hugo Birger

Hugo Birger (døpt Hugo Birger Peterson, født 12. januar 1854 i Stockholm, død 17. juni 1887 i Helsingborg) var en svensk kunstner og maler. Han studerte ved Konstakademien i Stockholm på 1870-tallet. I 1877 ble han belønnet med en medalje for maleriet Syndafallet. Han er representert på Göteborgs konstmuseum og Nationalmuseum i Stockholm.


== Utvalgte illustrasjoner ==

		
		
		


== Referanser ==
Kinas riksvei 108

Kinas riksvei 108 (G108) er en riksvei som knytter Beijing via Chengdu til Kunming. I Beijing er den kjent som Jingyuanveien.
Den forlater Beijing ved Fuxingmen og styrer mot Yamenkou før den fører mot mer bakkete terreng og forlater byprovinsen Beijing helt og holdent. Både Tanzhetempelet og  Jietaitempelet ligger nær riksveien.


== Rute og distanser ==
Kreis Eilenburg

Kreis Eilenburg var en Landkreis som eksisterte i Bezirk Leipzig i Den tyske demokratiske republikk (DDR) fra 1952 til 1990, med hovedsete i Eilenburg. Kretsen ble opprettet i 1952 fra deler som ble skilt ut av Kreis Delitzsch og Kreis Torgau.
Etter Tysklands gjenforening fortsatte den å eksistere fra 1990 til 1994 innenfor Fristaten Sachsen som Landkreis Eilenburg. Den 1. august 1994 ble kretsen slått sammen med Kreis Delitzsch til den nye kretsen Landkreis Delitzsch som eksisterte frem til 2008. Kommunene Mockrehna og Audenhain ble under den samme reformen overført til den nye kretsen Landkreis Torgau-Oschatz.


== Byer og kommuner ==
Den 30. juni 1990 bestod kretsen av 31 kommuner, herunder 2 byer.
Parelius Berntsen

Parelius Hjalmar Bang Berntsen (født 24. februar 1910 i Fauske, død 16. mai 1995 i Selfors) var en norsk stortingsrepresentant for Arbeiderpartiet. 


== Biografi ==
Etter skolegang var Berntsen gårdsarbeider, men i 1930 begynte han å arbeide i Mofjell gruver i Mo i Rana. Han arbeidet der i åtte år, fra 1939 arbeidet han ved vei- og jernbaneanlegg. Da han jobbet i Mofjell gruver, ble han med i gruvearbeiderforeningen, og fra 1930 var han med i styret i Rana faglige utvalg, fra 1935 var han formann der. Han ble også leder av Nord-Rana Arbeiderparti. Fra 1937 til 1941 var han varaordfører i Nord-Rana kommune,  og etter krigen var han medlem av formannskapet i kommunen til 1951. Under andre verdenskrig arbeidet han som lagerbetjent på Rana samvirkelag. Han var også med i illegalt arbeid.


=== Stortingsperioder ===
Berntsen ble valgt til Stortinget i 1945 og var medlem i fem perioder. Han hadde 19 år 301 dagers ansiennitet da han sluttet i 1965. De tre første periodene var han i samferdselskomiteen, de to siste var han i industrikomiteen.

Representant nr 2 for Nordland, 1945 – 1949, Medlem, Vei- og jernbanekomiteen, 13.12.1945 – 10.01.1950
Representant nr 3 for Nordland, 1950 – 1953, Medlem, Samferdselskomiteen, 23.01.1950 – 10.01.1954
Representant nr 5 for Nordland, 1954 – 1957, Medlem, Samferdselskomiteen, 22.01.1954 – 10.01.1958
Representant nr 3 for Nordland, 1958 – 1961, Medlem, Skog-, vassdrags- og industrikomiteen, 27.01.1958 – 30.09.1961 og Medlem, Valgkomiteen, 18.01.1958 – 30.09.1961
Representant nr 2 for Nordland, 1961 – 1965, Medlem, Skog-, vassdrags- og industrikomiteen, 13.10.1961 – 30.09.1965 og Medlem, Valgkomiteen, 06.10.1961 – 30.09.1965


== Litteratur ==
Erling Folkvord: Rapport frå rottereiret – Korrupsjon i Norge 1990 omtaler Berntsens rolle i Kings Bay-saken  1963. Berntsen var sekretær for saken i industrikomiteen og det hevdes at et brev som skulle til komiteen, aldri ble lagt fram for den.


== Referanser ==


== Eksterne lenker ==
(no) Parelius Hjalmar Bang Berntsen hos Stortinget 
(no) Parelius Hjalmar Bang Berntsen hos Norsk senter for forskningsdata
Lyngbladbille

Lyngbladbille (Lochmaea suturalis (Thomson 1866)) er en bille tilhører familiegruppen bladbiller (Chrysomelidae). Den lever på forskjellige lyng. Lyngbladbille er utbredt og finnes i alle verdensdeler, på egnede lokaliteter. Den er blant de vanlige bladbillene på lyng, særlig røsslyng, men også på andre planter, som bjørk. Den finnes i hele Norge.


== Utseende ==
Lyngbladbille er mellom 5-6 mm lang. Den har en svart farge på bakhodet, men er rødlig eller brunlig foran antennefestene. Halsskjold (pronotum) er rødbrunt, dekkvingene er gulbrun eller olivenbrune på farge. Beina er mørke med lysere parti. Kroppen er litt langsmal og ikke så oval som bladbillene ofte er. 


== Levevis ==
Både larvene og de voksne (imago) billene lever av å spise blad av lyng. Larvene kan noen ganger beite lyngen kraftig ned. De voksne billene overvintrer og svermer i solskinn tidlig på våren, ofte i store mengder over lynghei. Enkelte år kan den bli svært tallrik. 
Lyngbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Den nye generasjonen klekkes i august og overvintrer.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) lyngbladbille i Global Biodiversity Information Facility 
(no) lyngbladbille hos Artsdatabanken 
(sv) lyngbladbille hos Dyntaxa 
(en) lyngbladbille hos Fauna Europaea 
(en) lyngbladbille hos NCBI 
(en) Kategori:Lochmaea suturalis – bilder, video eller lyd på Wikimedia Commons 
Lochmaea suturalis – detaljert informasjon på Wikispecies 
Lyngbladbille - Fauna Europaea
Norsk Entomologisk forening
Luquan

Luquan kan sikte til:

Byfylket Luquan i byprefekturet Shijiazhuang i provinsen Hebei i Folkerepublikken Kina,
Det autonome fylket Luquan Yi Miao i byprefekturet Kunming i provinsen Yunnan i Kina.
Valery Carrick

Valery Carrick (født 1869, død 27. februar 1943) var en norsk/russisk illustratør, tegner og oversetter.Carrick ble født i St. Petersburg i Russland. Forfedrene kom fra Skottland. 
Som en konsekvens av oktoberrevolusjonen, kom Valery Carrick og hans russiske kone Olga Mikhajlovna til Norge som flyktninger i 1917. Deres første bosted var Gol i Hallingdal, deretter Brandbu før de slo seg ned i Asker. I begynnelsen leide de et lite hus i  Holmebukten, på Hvalstad. I 1926 flyttet de til Kunstnerdalen og bodde der i samme hus som Marta og Rasmus Steinsvik hadde bodd i tidligere. 


== Kunstnerisk karriere ==
Carrick markerte seg rundt i 1905 som karikaturtegner i russiske satiriske tidsskrift som Zupel (svovel] og Lesij (skogtrollet). Under et opphold i England i 1908 fikk han sine karikaturer av forfattere og engelske politikere trykket i flere aviser. I The Manchester Guardian fikk han trykket en karikatur av tsaren og Leo Tolstoj som førte til at han ble arrestert og sittende fengslet i 10 uker.
Carrick er også kjent som samler, gjenforteller og illustratør av folkeeventyr. Disse eventyrene ble først gang utgitt i 1909 og senere oversatt og utgitt i England,  USA, Nederland og Tyskland.
Valery Carrick var også sentral i arbeidet med å spre kunnskap om russisk kultur i Norge. Han utga blant annet den selvtrykte avisen Svyaz’ (forbindelse, kommunikasjon) som et ledd i dette arbeidet.


== Referanser ==
Reinfannbille

Reinfannbille (Galeruca tanaceti (Linnaeus, 1758)) er en bille som tilhører familiegruppen bladbiller (Chrysomelidae). Den lever på forskjellige urter og gress.  Den er utbredt i Europa, Nord-Afrika og østover i Asia. Den er de vanlig bladbillene på gressenger og finnes i Norge.


== Utseende ==
Reinfannbille er mellom 6–12 mm lang. Den har et svart hode, halsskjold (pronotum), dekkvingene og bein. Kroppen er oval, litt pæreformet, som bladbillene ofte er. Oversiden har en ganske grov punktur.  


== Levevis ==
Tross navnet er den nærmest altetende. Både larvene og de voksne (imago) billene lever av å spise blad på ulike planter, ikke bare på reinfann, men også andre urter og gress, kanskje særlig på ryllik. 
I likhet med mange andre bladbiller produserer hunnene svært mange egg, og bakkroppen svulmer kraftig opp før eggleggingen. Reinfannbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) reinfannbille i Global Biodiversity Information Facility 
(no) reinfannbille hos Artsdatabanken 
(sv) reinfannbille hos Dyntaxa 
(en) reinfannbille hos Fauna Europaea 
(en) reinfannbille hos Fossilworks 
(en) reinfannbille hos NCBI 
(en) Kategori:Galeruca tanaceti – bilder, video eller lyd på Wikimedia Commons 
(en) Galeruca tanaceti – galleri av bilder, video eller lyd på Wikimedia Commons 
Galeruca tanaceti – detaljert informasjon på Wikispecies 
Reinfannbille - Fauna Europaea
Norsk Entomologisk forening